মামলার এজাহারে বলা হয়েছে, মাহফিলের প্রধান বক্তা মঈনুল ইসলাম সরকারবিরোধী আলোচনা শুরু করেন। এ সময় আওয়ামী লীগ নেতা কাজী জাহাঙ্গীর আলম সরকারবিরোধী বক্তব্য প্রদান করা থেকে বিরত থাকার অনুরোধ করেন। কিন্তু তিনি তা উপেক্ষা করে বর্তমান সরকারের বিরুদ্ধে উসকানি ও ষড়যন্ত্রমূলক বক্তব্য দিতে থাকেন। পুনরায় কাজী জাহাঙ্গীর আলম ওই বক্তব্য থেকে বিরত থাকার অনুরোধ করলে মঞ্চে বসে থাকা বক্তাদের প্রায় ২৫০ অনুসারী উত্তেজিত হয়ে কাজী জাহাঙ্গীর আলমের বিরুদ্ধে স্লোগান দিতে থাকে। একপর্যায়ে আসামি ক্ষিপ্ত হয়ে কাজী জাহাঙ্গীরকে কিল-ঘুষি ও লাথি মেরে আহত করে।